laion/Wikipedia-Exotic huggingface dataset:
Zvenislava Sillamaa

Zvenislava Sillamaa (aastani 1956 Zvenislava Dobrjanska; 17. juuli 1932 Lviv – 20. aprill 2006 Tallinn) oli Eesti harfimängija. Ta lõpetas aastal 1949 Lvivi Muusikakooli ja aastal 1954 konservatooriumi (Viktoria Poltareva klassis) ning täiendas end Moskvas Kira Saradževa juures. Ta töötas aastatel 1951–1954 Lvivi ooperi- ja balletiteatris, aastatel 1957–1987 ERSO-s ja 1964–1984 ka Estonias. Ta oli aastatel 1964–1968 õpetaja Tallinna Muusikakoolis, aastatel 1969–1977 ja 1979–1985 Tallinna Riiklikus Konservatooriumis õppejõud ning aastatel 1972–1979 ja 1987–1995 Tallinna Muusikakeskkoolis pedagoog. Tema õpilased on olnud Eda Peäske, Kai Visnapuu ja Leelet Reimann. Ta on esinenud solistina ning tema helisalvestisi on Eesti Raadios ja kogumikplaatidel. Zvenislava Sillamaa suri 20. aprillil 2006 Tallinnas ja ta maeti 13. mail 2006 Liiva kalmistule. Tema abikaasa oli automaatikaprofessor Hanno Sillamaa, nende poeg on pianist ja klavessinist Ivo Sillamaa, pojatütar on laulja Janika Sillamaa. https://www.kalmistud.ee/haudi?action=hauaplats&filter_hauaplats_hauaplats=46BNMRpb3aEj Eesti muusika biograafiline leksikon. 2. köide: N–Y. Tallinn: Eesti Entsüklopeediakirjastus, 2008, lk. 297.
Piusa jõgi

Piusa jõgi (ka Pimža jõgi; vene Пиуза, Пимжа) on jõgi Kagu-Eestis. Selle alamjooks kuni 14 km ulatuses asub Venemaa territooriumil. Piusa jõgi saab alguse Küläjärvest Haanja kõrgustikul ja suubub Pihkva järve. Voolab käänulises Piusa ürgorus. Jõe pikkus on 108 km, valgala 796 km², millest 508 km² on Eesti territooriumil, langus 214 m. Piusa on Eesti suurima langusega jõgi. Piusa jõel on paiknenud 39 vesiveskit. Jõe ääres asub Vastseliina alevik. Suuremad lisajõed on Meeksi oja, Tuderna oja, Tuhkvitsa oja (ka Obinitsa oja) ja Pelska jõgi. Piusa jões elab palju kalaliike, neist arvukamad on harjus, särg, haug ja trulling. Piusa jõe ürgoru kaitseks on loodud Piusa jõe ürgoru maastikukaitseala, mis algab Vana-Vastseliina piiskopilinnuse varemetest ja kulgeb allavoolu. Kaitseala pindala on 720 hektarit. Kaitsealal paikneb ka Piusa ürgoru matkarada. Piusa jõgi on piirijõeks setude ja võrukeste vahel: paremal kaldal on setude asualad ja vasakul kaldal võrukeste asualad. Jõgi on ka piiriks Liivimaa ja Setumaa vahel, mis kujunes välja Saksa ekspansiooni pidurdumisel 1240. aastatel. Selline poliitiline piir tähistas ka piiri eri uskude – õigeusu ja katoliku usu vahel. Piusa jõe ürgoru maastikukaitseala Piusa liivakivipaljandid Eesti entsüklopeedia Külvik, Helen Setomaa, Looduse raamatukogu, MTÜ Looduajakiri, 2013. "Tourism information - LANDSCAPE RESERVE OF PRIMEVAL VALLEY OF PIUSA RIVER". www.setomaa.ee (inglise). Originaali arhiivikoopia seisuga 02.09.2007. Vaadatud 30.11.2020.. Tammer, Enno Ümber Eesti, Tartu: Tammerraamat, 2005.
Klaus von Rautenfeld

Klaus von Rautenfeld (Klaus Berens von Rautenfeld) (5/18. aprill 1909 Tartu – 5. veebruar 1982 München) oli Liivimaalt pärit Saksa filmioperaator. Viited: "Genealogisches Handbuch der baltischen Ritterschaften, Teil 1, 2: Livland" Starke. Görlitz. lk. 890-892 "Genealogisches Handbuch der baltischen Ritterschaften, Teil 1, 2: Livland" Starke. Görlitz. lk. 854-856 "Genealogisches Handbuch der baltischen Ritterschaften, Teil: Ösel" Tartu. 1935. lk. 621-622 Klaus von Rautenfeld Rahvusvahelises Filmiandmebaasis (ingl. k)
Moslemi Vennaskond

Moslemi Vennaskond on Lähis-Ida ja Põhja-Aafrika riikides tegutsev islami fundamentalistlik rühmitus, mille rajas 1928. aastal Egiptuses Ḩasan al-Bannā panislamistliku, heategevust ja poliitilist aktivismi siduva organisatsioonina. Ajalooliselt on see vastustanud kolonialismi ja toetanud ühiskondlikke muudatusi (nt Egiptuse 1952. aasta revolutsiooni), kuid selle lõppeesmärk on islamistliku riigikorra rajamine ning islamimaade ühendamine Kalifaadiks, mis ulatub Hispaaniast Indoneesiani. Moslemi Vennaskonda on süüdistatud terroritegevuses, mistõttu katkestas USA diplomaatilised suhted organisatsiooniga kuni selle võimuletulekuni Egiptuses 2012. aastal. Araabia sõjaväelistes diktatuurides nagu Egiptus ja Süüria oli vennaskond 20. sajandil enamasti surutud põranda alla, üks väheseid erandeid oli võimuletulek Sudaani 1989. aasta riigipöördes. Araabia kevade revolutsioonidega on see saanud legaalseks poliitiliseks jõuks ning omandanud mõnel pool massiliikumise iseloomu. 2012. aastal võitis Egiptuses presidendivalimised vennaskonna kandidaat Muḩammad Mursī. Ehkki vennaskonna õpetus on sunniitlik, toetab selle tegevust ka šiiitlik Iraan. Vennaskonna fundamentalistlikule poliitikale on järgnenud ka vastulööke, näiteks toimus 2013. aastal Egiptuses sõjaväeline riigipööre, millega president Mursī kukutati. Vennaskonna toetajaid leidub ka paljude teiste riikide islamistlike poliitikute seas. Näiteks on vennaskonda toetavate seisukohtadega silma paistnud Türgi peaminister Recep Tayyip Erdoğan.[viide?] 1954. aastal keelustati Egiptuses Moslemi Vennaskond, kuna selle liikmed tegid atentaadi Egiptuse presidendile Jamāl ‘Abd an-Nāşirile. 1970. ja 1980. aastatel tapsid Moslemi Vennaskonna liikmed Süürias sadu inimesi, suunates oma terrori eelkõige alaviitide ja valitsuse vastu. Vladimir Sazonov: Süüria stsenaarium Egiptuses. PM, Arvamus, 18. juuli 2013. Peeter Espak "Moslemi Vennaskond – hunt lambanahas" Postimees, 10. veebruar 2011 "Moslemi Vennaskond kutsus üles meeleavaldustele Mursi toetuseks" ERR, 24. november 2012 "Moslemi Vennaskond tahab Iisraeli hävitada" Postimees, 3. veebruar 2011 "Araabia kevad: ootused, lootused ja ohud" Riigikogu Toimetised, 23/2011 (vestlusringis Erik Männik, Hannes Hanso ja Marko Mihkelson) Hille Hanso "Türgi, Egiptus ja "ohtlikud välisjõud"" ERR, 26. august 2013 Vladimir Sazonov. Süüria stsenaarium Egiptuses. PM, Arvamus, 18. juuli 2013. Video: MV Ameerikas: Lääne kultuuri hävitamine seestpoolt
Kaluga

Kaluga (mööndav nimekuju Kaluuga) on linn Venemaal, Kaluga oblasti keskus. Asub Kesk-Vene kõrgustikul Oka jõe vasakul kaldal. Kaluga on asutatud Moskva vürstiriigi piirikindlusena. Asulat on esimest korda maininud 1371. aastal Leedu suurvürst Algirdas. Kaluga oli Moskva suurvürstiriigi koosseisus alates 15. sajandist. 1505–1518 oli see omaette osastisvürstiriigi keskus. 1708. aastast oli Moskva kubermangu koosseisus, 1796. aastal loodi Kaluga asehaldurkond (Калужское наместничество) ja 1796. aastal Kaluga kubermang. 1924 läks Moskva oblasti koosseisu ja 1934 Tula oblasti koosseisu, kuni 1944. aastal loodi Kaluga oblast. Aastatel 1892–1935 elas Kalugas raketiteadlane Konstantin Tsiolkovski. Linnas asub kosmonautika ajaloo muuseum. Linnas on sündinud helilooja ja pianist Nikolai Rakov. https://www.citypopulation.de/en/russia/cities/central/, vaadatud 27.09.2022. Kaluga linnaduuma koduleht
Rjazan

Rjazan on linn Venemaal, Rjazani oblasti keskus. Asub Oka jõe paremal kaldal, Kesk-Vene kõrgustiku idaserval. Kaugus Moskvast mööda autoteed on 164 km. Rjazani kreml olevat ehitatud vene hõimude poolt soomeugrilaste maale 1095. aastal. 12. sajandist oli Rjazani vürstiriigi keskus. 1237. aastal rüüstasid asulat mongolid. 1521. aastal liideti Moskva suurvürstiriigiga. Linnaõigused sai 1719. aastal. Linn jaguneb 4 linnaosaks (rajooniks): Moskovski, Sovetski, Železnodorožnõi ja Oktjabrski. Rjazani haldusalasse (Sovetski linnaossa) kuulub ka 20 km linnast põhja pool asuv Solottša alevik (umbes 2500 elanikku). 1. septembril 2010 oli linna arvestuslik elanike arv 508 100. Jaanuarist augustini oli sündimus 10,1‰ ja suremus 15,4‰. Linnas on mitu masinaehitusettevõtet. Arenenud on ka kergetööstus ja ehitusmaterjalide tööstus. Linnas on mitu 15.–17. sajandist pärinevat kirikut. Sergei Jessenin (1895–1925), luuletaja Andrei Markov (1856–1922), matemaatik Ivan Pavlov (1849–1936), füsioloog Roman Putin (1977), vene ettevõtja ja avaliku elu tegelane Irina Simagina (1982), Venemaa kergejõustiklane (kaugushüppaja) Konstantin Tsiolkovski (1857–1935), raketiteadlane. Sündis Rjazani lähedal ja käis seal koolis. 1999 Rjazani intsident "Arhiivikoopia". Originaali arhiivikoopia seisuga 23. jaanuar 2011. Vaadatud 8. novembril 2010.{{netiviide}}: CS1 hooldus: arhiivikoopia kasutusel pealkirjana (link) Rjazani koduleht Rjazani infoportaal Запрещенный Фильм "Покушение на Россию"
Limes

Limes (Limes Romanus, ladina keeles 'Rooma piir') tähistas Vana-Rooma riigipiiri ja piirivalvesüsteemi. Selle tuntumad näited on järgmised: Hadrianuse vall – Limes Britannicus Antoniuse vall – Šotimaal Limes Germanicus Limes Arabicus Limes Tripolitanus – tänapäeva Liibüas Limes Alutanus Limes Transalutanus Limes Moesiae – Ida-Rumeenias ja Moldaavias
Petteri Koponen

Petteri Johannes Koponen (sündinud 13. aprillil 1988 Helsingis) on soome korvpallur. Koponen on 194 cm pikk ja kaalub 88 kg. Ta valiti 2007. aasta NBA drafti 30. valikuna Philadelphia 76ersi meeskonda. 2004–2008 Espoon Honka 2008–2012 Virtus Bologna 2012–2016 BC Himki 2016– Barcelona
Galápagos

"Galápagos" on Ameerika Ühendriikide kirjaniku Kurt Vonneguti üheteistkümnes romaan. Teose põhiküsimuseks on inimaju väärtus (pigem väärtusetus) evolutsioonilisest vaatevinklist. Raamatu pealkiri tähistab ühelt poolt Galápagose saari, millel on loos oluline koht, ja teisalt on see austusavaldus Charles Darwinile, kelle teoorial põhineb Vonneguti romaan. Romaan ilmus esimest korda 1985. aastal, eesti keeles aga Tiina Randuse tõlkes 2005. aastal. Leon Trout – loo jutustaja, kruiisilaeva Bahía de Darwin kummitus, ulmekirjaniku Kilgore Trouti poeg Mary Hepburn – ameeriklannast lesk, kes oli kooliõpetaja Iliumi gümnaasiumis Roy Hepburn – Mary abikaasa, kes suri 1985. aastal ajukasvajasse Akiko Hiroguchi – Hisako tütar, kelle keha kattis sünnist alates karv Hisako Hiroguchi – ikebana õpetaja, Zenji rase naine Zenji Hiroguchi – Jaapani arvutigeenius, kes leiutas sünkroontõlkeaparaadi Gokubi ja selle edasiarendatud testmudeli Mandarax Bobby King – kruiisi "Sajandi loodusreis" korraldaja Andrew MacIntosh – ameeriklasest finantseerija ja seikleja Selena MacIntosh, Andrew 18-aastane pime tütar Kazakh – pimeda Selena juhtkoer Jesús Ortiz – andekas kelner, kes suhtub hästi rikastesse ja kuulsatesse inimestesse Adolf von Kleist – kruiisilaeva Bahía de Darwin kapten, kellele on plaanitud laevas esindusroll ning kes ei tea suurt midagi laeva juhtimisest ega mehaanikast Siegfried von Kleist – Adolfi vend, kes kannab hoolt hotelli El Dorado eest James Wait – ameeriklasest 35-aastane petis Jutustuse süžee kulgeb kronoloogilises järjekorras, ent autor mainib sageli tulevikus juhtuma hakkavat ja minevikus juhtunut. Samuti nimetatakse loo tegevusaastat 1985 miljon aastat tagasi olnud minevikuks. Lisaks on autor teksti sees tähistanud tegelased, kes surevad teatud ajaintervalli jooksul sel 1985. aastal. Romaan sisaldab arvukalt kuulsate autorite tsitaate. Tsiteerimist leiavad näiteks Anne Frank, Alfred Tennyson, Rudyard Kipling, lord Byron, Benjamin Franklin, Bertolt Brecht, Charles Dickens, William Shakespeare, Jean de La Fontaine, François Rabelais, Michel de Montaigne, Joseph Conrad, T. S. Eliot, Edgar Allan Poe, Edward Lear, Henry David Thoreau, Robert Frost ja Charles Darwin. Kurt Vonnegut. "Galápagos". Tiina Randus ja Tänapäev. 2005. ISBN 9985-62-278-2
Kaluuga

Kaluuga (Huso dauricus) on suur röövkala tuurlaste sugukonnast. Ta eluneb Amuuri jõgikonnas ning meres Amuuri suudmealal. Noored isendid elavad Ohhoota ja Jaapani mere rannikualadel. Kaluuga on kriitilises seisundis liik. Liigi arvukus on vähenenud alates 19. sajandi lõpust, eriti järsult 20. sajandi lõpus ja 21. sajandi alguses seoses röövpüügiga. Väidetavalt on tegemist maailma suurima mageveekalaga. Tema maksimaalne kehamass on vähemalt 1000 kg. Pikkus võib ületada 5 m. Eluiga on 17–20 aastat. Kaluuga on üks kaladest, kellelt saadakse musta kalamarja. Beluuga http://www.iucnredlist.org/apps/redlist/details/10268/0 Teaduslik liigikirjeldus (inglise keeles) Kirjeldus koos fotoga (inglise keeles) Foto: kaluuga topis Habarovski muuseumis Artikkel kaluugade püüdmisest (inglise keeles)
FC Hiiumaa

FC Hiiumaa on Eesti jalgpalliklubi. Varasem nimi Kärdla Linnameeskond muudeti 2018. hooaja eel. http://soccernet.ee/artikkel/iii-ja-iv-liigas-mangib-tanavu-71-meeskonda Kärdla LM facebooki leht Võistkond jalgpall.ee
Pärnu FC Metropool

Pärnu FC Metropool on Eesti jalgpalliklubi, mis tegutseb Pärnus. Võistkond jalgpall.ee Pärnu FC Metropool Facebookis
Mahlamäe (Elva)

Mahlamäe on Elva linna elamurajoon, mis jääb erinevalt ülejäänud linnast Elva jõe paremkaldale. Mahlamäe on aedlinn, kus asuvad peamiselt ühe-kahekorruselised elamud. Piirkonnas tegutseb Mahlamäe Selts. Eesti Looduskaitse Selts ja Elva linnavalitsus püüavad kujundada elamurajooni kõrvale ka parkmetsa, kus on metsapealinna ürituste raames korraldatud istutustalguid. Tiit Lepik "Elvas on kevad käes. Mahlamäel kasvab tuhatkond uut mändi" Eesti Looduskaitse Seltsi blogi, 5. juuni 2013
Prantsusmaa lipp

Prantsusmaa lipp on Prantsusmaa ametlik lipp (trikoloor). Lipp on vaheaegadega kasutusel alates 14. juulist 1790, ning see koosneb kuninga värvist (valge) ja Pariisi värvidest (sinine ja punane). Prantsusmaa kuningriigi lipp Prantsusmaa lipp 1790–1794 Prantsusmaa lipp 1794–1815 Bourbonide restauratsiooni aegne lipp 1815–1830
Printsipaat

Printsipaat on Vana-Rooma keisririigi periood 1. sajandist eKr – 3. sajandini, mis eelnes dominaadile. Terminid "printsipaat" ja "dominaat" on tuletatud tiitlitest princeps ja dominus ning väljendavad keisri seisundit. Keisririigi perioodide kohta kasutatakse termineid "varane keisririik" ja "hilisantiik". Kui printsipaati on peetud "liberaalseks monarhiaks", siis dominaadi perioodi on peetud absoluutseks monarhiaks. Antiigileksikon, I. Tallinn, 1983. lk. 103. Robert, Jean-Noël. Rooma. 2010. Lk. 25.
Pretoriaanid

Pretoriaanid (ladina keeles Praetoriani) olid Rooma keisri ihukaitseväelased. Keiser Augustus moodustas 2. aastal eKr 9 pretoriaanide kohorti, mida käsutasid kaks pretoriaanide prefekti (praefecti praetorio). 3 kohorti paiknes Roomas ja 6 mujal Itaalia linnades. 23. aastal koondas prefekt Seianus kõik pretoriaanid Rooma ja majutas nad kasarmuisse (Castra Praetoria). Pretoriaanid sekkusid tihti võimuvõitlusse ja aitasid võimule keisreid. 312. aastal saatis keiser Constantinus Suur need väeosad laiali. Antiigileksikon, I. Tallinn, 1983. Lk 103.
Pulheim

Pulheim on linn Saksamaa lääneosas Nordrhein-Westfaleni liidumaal Rhein-Erfti kreisis. Piirneb idas Kölniga. Linnaõigused sai 1981. aastal. Pulheim jaguneb 12 linnaosaks. Elanike arv 2012. aasta lõpus oli 53 100. Pulheimi koduleht
Põrgupõhja uus Vanapagan (film)

"Põrgupõhja uus Vanapagan" on 1964. aastal linastunud film, mille režissöörid on Grigori Kromanov ja Jüri Müür. Film põhineb A. H. Tammsaare romaanil "Põrgupõhja uus Vanapagan". Film osales 1964. aastal Balti liiduvabariikide, Valgevene ja Moldaavia filmifestivalil, kus pälvis peaauhinna Suur Merevaik. Elmar Salulaht – Vanapagan ehk Põrgupõhja Jürka Ants Eskola – Kaval-Ants Astrid Lepa – Juula Leida Rammo – Lisete Heino Mandri – pastor Eili Sild – Maia Jüri Järvet – Peetrus Kaarel Karm – arst Lea Unt – Riia Olev Eskola – konstaabel Jaan Saul – Kustas Robert Gutman – Noor-Jürka Mikk Mikiver – Noor-Ants Oskar Liigand – naaber Hugo Laur – mustusevedaja Einari Koppel – kivilõhkuja Ervin Abel – kraavikaevaja Ants Jõgi – turbalõikaja Aado Hõimre – konstaabel Helmut Vaag – oksjonipidaja
Streets of London (laul)

"Streets of London" ('Londoni tänavad') on inglise laulja ja laulukirjutaja Ralph McTelli laul. Lindistatud juba aastal 1969 albumi "Spiral Starcaise" jaoks, ilmus see Suurbritannias singlina alles aastal 1974. Inspiratsiooni selle laulu jaoks sai ta ajast, mil ta rändas ja esines tänavamuusikuna mööda Euroopat, eriti Pariisis ja Londonis. Enda läbielatu ja kogetu vormis ta laulu tekstiks, kus kirjeldas lühikestes portreedes suurlinna inimesi, kes on ühiskonnas elurataste vahele jäänud: kodutuid, kerjuseid, üksikuid. Autoril olid sügavad kahtlused selle deprimeeriva sisu ja karakteriga laulu suhtes, seepärast ei kasutanud ta seda oma debüütalbumil. Tänu produtsent Gus Dudgeoni julgustusele leidis see lugu aga koha teisel albumil, "Spiral Starcaise". Loost sai suur hitt ning see jõudis briti edetabelites teisele kohale. Originaalversiooni kôrval võib leida ka palju muid selle laulu esitusi. Nii näiteks on sellest loost oma kaverid sisse laulnud Cliff Richard, Blackmore's Night, Mary Hopkins, Roger Whittaker ja paljud teised.
Väikesaar (Narva jõgi)

Väikesaar ehk Väike saar on saar Narva jões Narva linna juures Sutthoffi linnaosas. Saare pikkus on 555 m, suurim laius 140 m, pindala u 5,5 ha. 18. sajandi alguses koostatud Rootsi kaardil on selle saare nimi Schnellenholm. 1845. aasta kaardil on selle saare nimi vene keeles Остр. Клейнгольмъ – saksa keelest Kleinholm 'väike saar'. 1929. aasta linnaplaanil on saare nimi Väike saar. Selle saare järgi sai ilmselt nime Väikesaare tänav. Sama nimega saar on olnud Narva jõel Kreenholmi piirkonnas Suursaarest lõuna pool linnast väljas. Seoses Narva veehoidla rajamisega on see saar kadunud. Väikesaare tänav Narva linnaümbruse 18. saj alguse plaani koopia Rahvusarhiivis
Lääne-Uus-Britannia provints

Lääne-Uus-Britannia on 1. järgu haldusüksus (provints) Paapua Uus-Guineas. See hõlmab Uus-Britannia saare lääneosa, Vitu saared ja mitu väiksemat saart. Peamine majandusharu on palmiõli eksport. Provints jaguneb halduslikult Kandrian-Gloucesteri ja Talasea ringkonnaks.
Madangi provints

Madangi provints on 1. järgu haldusüksus (provints) Paapua Uus-Guineas. Provintsis asub hulgaliselt riigi kõrgemaid mäetippe ja aktiivseid vulkaane. Provints jaguneb halduslikult kuueks ringkonnaks: Bogia ringkond Madangi ringkond Kesk-Ramu ringkond Rai Coasti ringkond Sumkari ringkond Usino Bundi ringkond
Southern Highlandsi provints

Southern Highlandsi provints on 1. järgu haldusüksus (provints) Paapua Uus-Guineas. Provintsis asub hulgaliselt lubjakivist mägesid ja koopaid, millest paljud on veel läbi uurimata. Provints jaguneb halduslikult viieks ringkonnaks: Ialibu-Pangia ringkond Imbonggu ringkond Kagua-Erave ringkond Mendi-Munihu ringkond Nipa-Kutubu ringkond
Ambla Vallameeskond

Ambla Vallameeskond on Eesti jalgpalliklubi. Võistkond jalgpall.ee
SK Eestimaa Kasakad

SK Eestimaa Kasakad on Eesti jalgpalliklubi.
Western Highlandsi provints

Western Highlandsi provints on 1. järgu haldusüksus (provints) Paapua Uus-Guineas. Western Highlandsi provints on ühtlasi kõige väiksem ja suurima asustustihedusega provints riigis. Provints jaguneb halduslikult neljaks ringkonnaks: Dei ringkond Mount Hageni ringkond Mul-Baiyeri ringkond Tambul-Nebilyeri ringkond Varem Western Highlandsi provintsi kuulunud Jimi, Anglimp-South Waghi ja Põhja-Waghi ringkonnast moodustati 2012. aastal Jiwaka provints.
Põhjaprovints (Paapua Uus-Guinea)

Põhjaprovints (ka Oro provints) on 1. järgu haldusüksus (provints) Paapua Uus-Guineas. Provintsis asub aktiivne vulkaan Mount Lamington. Provints jaguneb kaheks ringkonnaks: Ijivitari ringkond ja Sohe ringkond.
David Thompson (korvpallur)

David O'Neil Thompson (sündinud 13. juulil 1954 Shelbys Põhja-Carolinas) on endine elukutseline korvpallur, kes mängis korvpalliliigades ABA ja NBA kokku üheksa hooaega, esindades klubisid Denver Nuggets ja Seattle SuperSonics. Mängis Cresti keskkooli eest 1968–1971. Kuulus 1970. ja 1971. aastal osariigi parimate mängijate tiimi. Põhja-Carolina aasta parim mängija 1971. Cresti keskkooli läbi aegade kõige resultatiivsem mängija. Tema keskkooli särk on riputatud lae alla. Mängis Põhja-Carolina osariigi ülikooli eest 1971–1975. UPI ja USBWA aasta mängija, Naismithi ja Adolph Ruppi auhind (kõik 1975). Atlandi ranniku konverentsi (ACC) aasta mängija 1973–1975, ACC aasta sportlane 1973 ja 1975, ACC sümboolne esiviisik 1973–1975. Juhtis Põhja-Carolina (30 võitu ja 1 kaotus) 1974. aastal NCAA meistritiitlini ja pälvis finaalturniiri kõige väärtuslikuma mängija auhinna. Viskas ülikoolis 86 mänguga 2309 punkti (keskmiselt 26,8 mängus), ühe mängu punktirekord 57 punkti. Thompsoni särk numbriga 44 riputati ülikooli lae alla. Valiti 1982. aastal Põhja-Carolina kuulsuste halli. 4 korda valitud NBA tähtede mängule (1977–1979, 1983); NBA tähtede mängu kõige väärtuslikum mängija (1979). 2 korda valitud NBA sümboolsesse 1. viisikusse (1977, 1978). ABA aasta uustulnuk 1976. 1 kord valitud ABA tähtede mängule (1976); ABA tähtede mängu kõige väärtuslikum mängija (1976). Ainsa mängijana valitud nii ABA kui ka NBA tähtede mängu kõige väärtuslikum mängija (MVP). Isiklik punktirekord 73 punkti (9. aprillil 1978 Detroiti vastu). Thompsoni särk numbriga 33 tõmmati Denveris 2. novembril 1992. aastal lae alla. ABA-s viskas kokku 2158 punkti (keskmiselt 26 punkti mängus). NBA-s viskas kokku 11264 punkti (keskmiselt 22,1 punkti mängus).  David Thompson (korvpallur) – pildid, videod ja helifailid Wikimedia Commonsis David Thompson, Basketball-Reference.com
Tallinna FC Balteco

Tallinna FC Balteco on Eesti jalgpalliklubi. Tallinna FC Balteco jalgpall.ee
Tallinna KSK FC Štrommi

Tallinna KSK FC Štrommi on Eesti jalgpalliklubi. Tallinna KSK FC Štrommi Eesti Jalgpalli Liidu lehel
Invertsiirup

Invertsiirup on toiduaine, fruktoosi ja glükoosi segu, mee põhiosa. Kasutatakse pagari- ja kondiitritööstuses präänikute ja saiade valmistamisel. Hoiab tooted kauem pehmed. Kasutatakse ka suhkrusiirupites nende suhkrustumise vältimiseks. Invertsiirupi valmistamiseks võetakse üks osa vett ja 1,75 osa suhkrut. Valmistamiseks võib kasutada kahte moodust. Suhkur lahustatakse vees, lastakse keema tõusta, riisutakse vaht, jahutatakse 90 kraadini ja lisatakse toiduhappe lahus (3% äädikhapet või 10 piimhapet) kuumutatakse segades 20–30 minutit. Selle aja jooksul toimub inversioon. Suhkru ja vee pikemaajalisel keetmisel toimub samuti inversioon. Mõlema valmistusviisi puhul siirup jahutatakse ja aromatiseeritakse.
Sam Phillips

Sam Phillips (õieti Samuel Cornelius Phillips; 5. jaanuar 1923 – 30. juuli 2003) oli USA muusikaärimees ja diskor. Ta asutas 1952. aastal plaadifirma Sun Records. Enne Motowni ei suutnud ükski teine plaadifirma nii sügavat jälge jätta. Kuna ta ei saanud endale lubada õigusteaduskonna õppemakse, sai temast insener, seejärel diskor ja siis produtsent. 1950. aastal asutas ta stuudio Memphis Recording Service eesmärgiga jäädvustada pulmi ja muid sääraseid sündmusi. Seejärel keskendus ta muusika salvestamisele. Uue stuudio aadressiks sai Union Avenue 706 Memphises, Tennessee osariigis.
Metskapten (film)

"Metskapten" on 1971. aastal valminud Eesti mängufilm. Režissöör Kalju Komissarov. Stsenarist Juhan Smuul. Kunstnik Jüri Arrak. Helilooja Eino Tamberg. Jüri Järvet – Jõnn Luule Paljasmaa – Mann Katrin Jakobi – Mathilde Enn Klooren – Schneider Heino Mandri – Lõõtspill Rein Aren – Klarnet Enn Kraam – Antti Ants Ander – Jaan Heino Arus – Jürnas Margus Tuuling – Mihkel Rudolf Allabert – Lauri Rolan Bõkov – Admiral Lauri Nebel – Jakob Villem Indrikson – Peep Tõnu Miller – Andrus Georg Taleš – Vallin
Kiirabibaas

Kiirabibaas on kiirabibrigaadi alaline paiknemiskoht. 2005. aastal oli Eestis 52 kiirabibaasi. 30-minutilise sõiduaja alusel kiirabibaasist on määratud kiirabibrigaadi vahetu tegevuspiirkonna ulatus. Eesti kiirabi arengukava 2007-2013[alaline kõdulink] Sotsiaalministeerium (vaadatud 9. septembril 2013)
Jaak Jürine

Jaak Jürine (7. august 1875 Viiratsi – 12. november 1939 Kohila) oli eesti ajakirjandustegelane. Jaak (Adami poeg) Jürine sündis 26. juulil 1875 (vkj) Viiratsis, abiellus 16.02.1903 (vkj) Viljandis kohaliku tütarlapse Marie Elisabeth (Johani t.) Reps'iga, kellega tal oli neli last. 1904. aastal elasid nad juba Tallinnas, kus sündis nende esimene laps.. Tallinnas töötas Jaak Jürine H. Mathieseni trükikoja juhatajana. 1905. aasta suvel taotles ta koos Peeter Grünfeldtiga Peterburi Trükiasjade Peavalitsuselt loa Päewaleht "Tööline" avaldamiseks, mis hakkas Päewalehe nime all ilmuma 16. detsembril 1905.a. Jürine töötas ajalehe toimetuses 1908. aastani. Pärast Päevalehest lahkumist töötas Kohila paberivabrikus ajalehepaberimeistrina, seejärel oli trükikodade Külvaja ja Ühiselu meister. Jürine Suri 12. novembril 1939 Kohilas ja on maetud Hageri kalmistule. Tallinna Linnaarhiiv, Tallinna Pühavaimu koguduse personaalraamat, TLA.1463.1.10, l. 140 Krista Aru. "Päevaleht" 1905–1941. Mälestusi, artikleid ja kommentaare.– "Päevaleht" ja tema ajastu. Eesti Päevaleht, 2005, lk 12–15 jj Hageri kalmistu andmebaas